
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 76 

20 Ιανουάριου 2014 


ΑΠΟΦΑΣΕΙ Σ 

Αριθμ. 1829 

Καθορισμός περιεχομένου, προθεσμίας και τρόπου υπο¬ 
βολής της αίτησης - δήλωσης των Ελλήνων εκλογέων 
που διαμένουν στο έδαφος των λοιπών κρατών μελών 
της Ευρωπαϊκής Ένωσης, για την άσκηση του εκλογικού 
τους δικαιώματος στις εκλογές για την ανάδειξη των 
μελών του Ευρωπαϊκού Κοινοβουλίου του Μάίου 2014. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις: 

1. Του άρθρου 2 παρ. 2 του ν. 1427/1984 «Άσκηση του 
εκλογικού δικαιώματος κατά τις εκλογές του Ευρωπαϊ¬ 
κού Κοινοβουλίου από τους Έλληνες που διαμένουν στο 
έδαφος των λοιπών κρατών της Ευρωπαϊκής Οικονομικής 
Κοινότητας» (40 Α'). 

2. Του άρθρου 90 του Κώδικα της νομοθεσίας για την 
Κυβέρνηση και τα Κυβερνητικά όργανα (π.δ. 63/2005/ 98 Α'). 

3. Το γεγονός ότι οι προσεχείς εκλογές του Ευρωπαϊκού 
Κοινοβουλίου για τους Έλληνες που διαμένουν στα λοιπά 
κράτη μέλη της Ευρωπαϊκής Ένωσης, θα διεξαχθούν στις 
24 Μάίου 2014. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε το περιεχόμενο, την προθεσμία και τον τρό¬ 
πο υποβολής της αίτησης - δήλωσης των Ελλήνων εκλο¬ 
γέων που διαμένουν μόνιμα ή θα βρίσκονται την ημέρα 
της ψηφοφορίας στα λοιπά κράτη μέλη της Ευρωπαϊκής 
Ένωσης, προκειμένου να ασκήσουν το εκλογικό τους δι¬ 
καίωμα, ως εξής: 

1. Περιεχόμενο της αίτησης - δήλωσης και διαδικασία 
συμπλήρωσης 

• Η δήλωση θα συμπληρώνεται μόνο μέσω του διαδι¬ 
κτυακού τόπου του ΥΠ.ΕΣ. (νννννν.νρβε.ρι·), είτε από τον ίδιο 
τον ενδιαφερόμενο, είτε από την οικεία διπλωματική αρχή. 

• Μέσω του διαδικτυακού τόπου αυτού, αναζητείται η 
εγγραφή του εκλογέα στη βάση δεδομένων των εκλογι¬ 
κών καταλόγων. Συμπληρώνοντας τα ονοματεπωνυμικά 
του στοιχεία, εμφανίζονται τα εξής στοιχεία εγγραφής 
του στους εκλογικούς καταλόγους: Επώνυμο, επώνυμο Β, 
όνομα, όνομα Β, όνομα πατέρα, όνομα μητέρας, όνομα συ¬ 
ζύγου, επώνυμο πατέρα, ημερομηνία γέννησης, νομός, πε¬ 
ριφερειακή ενότητα, εκλογική περιφέρεια, δήμος, δημοτική 


ενότητα, εκλογικό διαμέρισμα, ειδικός εκλογικός αριθμός 
και αριθμός δημοτολογίου. 

• Σε κατάλληλα διαμορφωμένη σελίδα καταχωρούνται 
με λατινικούς χαρακτήρες τα στοιχεία της σημερινής διεύ¬ 
θυνσής του (πόλη, οδός, αριθμός, ΤΚ, τηλέφωνο, β-ιπείΙ) και 
επιλέγεται από προκαθορισμένη λίστα, η πόλη, σε εκλογικό 
τμήμα της οποίας επιθυμεί να ψηφίσει. 

• Η αίτηση εκτυπώνεται εις τριπλούν μέσω του συστή¬ 
ματος. 

Ειδικότερα ο τύπος της αίτησης - δήλωσης παρατίθεται 
στο συνημμένο ΥΠΟΔΕΙΓΜΑ. 

2. Προθεσμία υποβολής 

Η προθεσμία για την υποβολή των ανωτέρω αιτήσεων 

- δηλώσεων στις οικείες πρεσβευτικές και προξενικές αρ¬ 
χές της χώρας στα κράτη - μέλη της Ευρωπαϊκής Ένωσης 
ορίζεται από 20 Ιανουάριου 2014 μέχρι και 28 Μαρτίου 2014. 

3. Τρόπος υποβολής 

Ο εκλογέας υποβάλει τα τρία (3) αντίγραφα της αίτησης 

- δήλωσης μαζί με φωτοαντίγραφο των δύο όψεων της 
αστυνομικής ταυτότητας ή της τελευταίας σελίδας του δι¬ 
αβατηρίου του (ή της σελίδας του διαβατηρίου στην οποία 
καταχωρούνται τα στοιχεία του κατόχου) στην οικεία πρε¬ 
σβευτική ή προξενική αρχή. Οι αιτήσεις μπορούν να υπο¬ 
βάλλονται και με νόμιμα εξουσιοδοτημένο αντιπρόσωπο. 

4. Λοιπές λεπτομέρειες 

Η οικεία πρεσβευτική ή προξενική αρχή συμπληρώνει 
τον αριθμό πρωτοκόλλου και την ημερομηνία παραλαβής 
στα τρία αντίγραφα της αίτησης - δήλωσης και επιστρέ¬ 
φει στον ενδιαφερόμενο εκλογέα το ένα αντίγραφο, ως 
αποδεικτικό της δήλωσης συμμετοχής του στις εκλογές. 

Ένα αντίγραφο κάθε υποβληθείσας αίτησης - δήλωσης 
αποστέλλεται με συνημμένο φωτοαντίγραφο της αστυ¬ 
νομικής ταυτότητας ή του διαβατηρίου του εκλογέα στο 
Υπουργείο Εσωτερικών, το οποίο αναλαμβάνει τη διεκ¬ 
περαίωση όλων των λοιπών διαδικασιών, προκειμένου να 
καταρτιστούν οι ειδικοί εκλογικοί κατάλογοι των Ελλήνων 
εκλογέων που διαμένουν στα λοιπά κράτη - μέλη της Ευ¬ 
ρωπαϊκής Ένωσης. 

Το τρίτο αντίγραφο της αίτησης - δήλωσης τηρείται 
στο αρχείο της οικείας πρεσβευτικής ή προξενικής αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2014 

Ο ΥΠΟΥΡΓΟΣ 

ΙΩΑΝΝΗΣ ΜΙΧΕΛΑΚΗΣ 

ΑΤΕΛΩΣ ΓΙΑ ΕΚΛΟΓΙΚΗ ΧΡΗΣΗ 

Αρ. Πρωτοκόλου :. 

Ημερομηνία παραλαβής:. 


ΑΙΤΗΣΗ - ΥΠΕΥΘΥΝΗ ΔΗΛΩΣΗ ΕΛΛΗΝΑ ΕΚΛΟΓΕΑ ΚΑΤΟΙΚΟΥ Ε.Ε. 


Προς την Ελληνική Πρεσβεία ή Προξενείο 
Η υπογραφόμενη δηλώνω ότι: 

Α) Είμαι εγγεγραμμένη σε εκλογικό κατάλογο δήμου της χώρας με τα παρακάτω στοιχεία: 

ΣΤΟΙΧΕΙΑ ΕΚΛΟΓΕΑ 


ΝΟΜΟΣ: 

ΔΗΜΟΤ.ΕΝΟΤΗΤΑ: 
ΕΙΔ. ΕΚΛ. ΑΡΙΘΜΟΣ: 
ΕΠΩΝΥΜΟ: 
ΕΠΩΝΥΜΟ Β: 
ΟΝΟΜΑ ΠΑΤΕΡΑ: 
ΟΝΟΜΑ ΣΥΖΥΓΟΥ: 
ΗΜΕΡ. ΓΕΝΝΗΣΗΣ: 


ΔΗΜΟΣ: 

ΕΚΛΟΓ. ΔΙΑΜΕΡΙΣΜΑ : 
ΑΡΙΘ. ΔΗΜΟΤΟΛΟΓΙΟΥ: 
ΟΝΟΜΑ: 

ΟΝΟΜΑ Β: 

ΟΝΟΜΑ ΜΗΤΕΡΑΣ: 
ΕΠΩΝΥΜΟ ΠΑΤΕΡΑ: 


Β) ΣΤΟΙΧΕΙΑ ΣΗΜΕΡΙΝΗΣ ΔΙΑΜΟΝΗΣ 

ΕΠΩΝΥΜΟ: 

ΟΝΟΜΑ: 

ΧΩΡΑ: 

ΠΟΛΗ: 

ΤΗΛΕΦΩΝΟ: 

Ε-ΜΑΙΙ: 


ΟΔΟΣ: 

ΑΡΙΘΜΟΣ: 

Τ.Κ.: 


Γ) Επιθυμώ να: 

1. Ασκήσω το εκλογικό μου δικαίωμα σε εκλογικό τμήμα της πόλης... 

της δικαιοδοσίας σας, στις εκλογές Ευρωπαϊκού Κοινοβουλίου του Μαΐου 2014 δεδομένου ότι, κατοικώ ή / θα 
βρίσκομαι εκεί κατά την ημέρα της ψηφοφορίας. 

2. Δεν υπέβαλα αίτηση για να ψηφίσω, ως πολίτης της ΕΕ τους υποψήφιους Ευρωβουλευτές της χώρας διαμονής 
μου. 

Δ) Έλαβα γνώση ότι, σε περίπτωση που δεν συσταθεί εκλογικό τμήμα στην πόλη που δήλωσα, θα ψηφίσω στην 
πλησιέστερη προς αυτήν πόλη όπου θα συσταθεί εκλογικό τμήμα. 

Ε) Επισυνάπτω φωτ/φο ταυτότητας Π / διαβατηρίου ΕΡΙ .2014 

Η Δηλούσα 


(υπογραφή) 

Πληροφορίες: 

α) Στην Πρεσβεία ή Προξενείο 
β) Στο διαδίκτυο ( ννν/νν.νρβΒ.αΓ) 

γ) Στο Υπουργείο Εσωτερικών (τηλ.: (+30213) 1361128, 1361130, 1361131, 1361132, 1361133). 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





















































